સૌથી છેલ્લે સ્પેનના પ્રાંત કેટાલોનીયાની આઝાદીની ચળવળની શરૂઆત આ વર્ષે 13 સપ્ટેમ્બરે શરુ થઇ હતી અને ચળવળકારોએ 1 ઓક્ટોબરે જનમત લેવાની જાહેરાત કરી દીધી હતી. આ જાહેરાત થવાની સાથે જ સ્પેનના વડાપ્રધાન મારિયાનો રાજોયે એક ટેલિવિઝન બ્રોડકાસ્ટમાં સ્પષ્ટ જણાવી દીધું હતું કે આઝાદી તરફી કેટાલોનીયન નેતાઓએ આ જાતિવાદી અને ગેરકાનૂની ચળવળ તુરંત જ બંધ કરી દેવી. પરંતુ રાજોયના ઉદબોધન બાદ પણ બાર્સેલોનાની ગલીઓ ચળવળકારોથી ભરેલી જ રહી અને આ જનમત ન લેવાય તે માટે સ્પેનની સરકારે અત્યંત કડક પગલાં લેવાનું શરુ કરી દીધું.